Den Vest-Sjællandske Avis, 1829-01-06
Jndenlandske Efterretninger. Forordning af 10de Decbr. 1828, sigtende til at forebygge og standse skadelig Omstreifen af Personer under Navn af Haandværksvende. De jevnlige Klager, som i senere Aar har været ført over denne Uskik, og hvis Grund er godtgjort ved de fra samtlige Overøvrigheder indhentede Erklæringer, have nærmest foranlediget denne velgiørende Anordning, hvorved tillige er taget Hensyn til, at der ikke lægges ufornødne Hindringer i Veien for de Fremmede af den arbeidende Klasse i Almindelighed eller Haandværkstanden, i Særdeleshed, om hvilke det med Rimelighed kan antages, at de ved deres Flid og Duelighed kunne og ville erhverve deres Brød her i Riget, hvilke derimod, fremdeles som hidtil, ville finde al Beskyttelse og passende Begunstigelse her i Landet. Til Forordningens vigtigste Bestemmelse hører saaledes nøie Undersøgelser paa det Sted, hvortil en fremmed Svend først ankommer, om hans Duelighed og Vandel, og Beviis for, at han har de fornødne Reisepenge, hvilken Fordring, dog i intet Tilfælde bør strække sig videre, end til en Sum af 10 Rbd. Sølv eller 5 Species. Men er en Svend beviisligen forskrevet til et Sted her i Riget, er det tilstrækkeligt, at han er forsynet med Midler til at reise derhen. Findes nu den Ankommende berettiget til Reisen, meddeles ham af den til Passers Udstædelse berettigede Øvrighed en Vandrebog, hvori det udtrykkeligen anføres, at han har legitimeret sig, og de Documenter nævnes, der have tjent til hans Legitimation, hvilke Dokumenter derhos skulle forsynes med Qvrighedens ForeviisningsPaalegning, ligesom det og i Vandrebogen skal bemærkes, hvormange Penge den Paagieldende er funden i Besiddelse af. Vandrebogen, der skal indeholde en paa dansk og tydsk affattet Anviisning om de Pligter, den reisende Svend har at iagttage, bliver at indrette efter en allernaadigst approberet Form, hvorefter Exemplarer af det Danske Kancellie foranstaltes trykte og tilstillede vedkommende Politirøvrigheder. Foruden en moderat Betaling for Vandrebogen, har han at betale i Gebyhr til Politievrigheden 16 Rbs. Sølv, der svarer til 5 Sch. lybsk, uden at noget videre kan fordres paa de Steder, hvor ellers et høiere Pasebyhr er bevilget. Haandværks svendene bør tilholdes, nøie at følge den ordentlige og sædvanlige Vei til sin Bestemmelse, og hvor Arbeide ikke er at faae inden 24 Timer, bør han, naar ikke særdeles Omstændigheder tale for Undtagelse, fortsætte Reisen. Vandrebogen skal forevises Politievrigheden i enhver Kiøbstad, hvor Svenden passerer, samt ved Foreviisningen godtgiøres, at han er i Vesiddelse af en saadan Sum Penge, som staaer i passende Forhold til den han ved sin Ankomst her til Riget var i Besiddelse af. Dersom Arbeide ikke er at faae inden 4 Dage paa det i Vandrebogen nævnte endelige Bestemmelsested, bør Svenden strax reise. bort. Det samme gielder og den fremmede Svend, som vel engang har faaet Arbeide, men igien forlader det. J Vandrebogen har han at forsyne sig med Attester for sit Forhold paa de Steder, hvor han har havt Arbeide. Den fremmede Haandværksvend, som findes i Riget, uden at være forsynet med anordnet Vandrebog, eller afviger fra den ham foreskrevne Reiseroute m.v. bør efter Omstændighederne enten udvises af Landet, eller paa anden Maade ansees, og den Øvrighedsperson, som ved at forsømme de ham paaliggende Pligter, har været Aarsag i, at en Svend uden tilbørlig Legitimation er kommen ind i Riget, eller har fundet Leilighed til at forlænge sit Ophold udenfor de lovbestemte Grændser, kan vente, enten at Svenden paa hans Bekostning udføres af Landet, eller at han paa anden Maade bliver draget til Ansvar. Transporten ud af Landet bør skee paa den mindst bekostelige Maade, og den Svend, som ikke holder sig det i saa Henseende foreskrevne efterrettelig, bliver at straffe med 3 Dages Fængsel paa Vand og Brød.